መንሽሮ ከማዕብል 54% ተኽእሎ ዘለዎ ጾታ ኣየናይ እዩ?
“ዜጋታት ክብደት ኣካላቶም ብምቕናስ፡ ምትካኽ ሽጋራ ብምቁራጽን ካልእ ንጥዕናኦም ኣገዳሲ ዝኾነ ስጉምቲ ብምውሳድን ዕምሪ ህይወቶም ከንውሑ እንተኽኢሎም፡ ብኡ ምኽንያት ብመንሽሮ ናይ ምጥቃዕ ተኽእሎኦም ድማ ርሒብ እናኾነ’ዩ ዝኸይድ።” ዝበለ እቲ ጸብጻብ፡ ካብ ደቂ- ተባዕትዮ እቶም ኣስታት 54%፡ ካብ ደቂ- ኣንስትዮ ድማ እተን ትሕቲ 48% መንሽሮ ከማዕብላ ምዃነን ኣጠንቂቑ።
“መንሽሮ ክትከላኸሎ ይካኣል’ዩ” ዝብል ስነ-ፍልጠታዊ መጎት ብመሰረቱ ጌጋ ምዃኑ ዝጠቐሰ እቲ ጸብጻብ፡ ከም ቀዪሕ ስጋን ሽጋራን ዝኣመሰሉ ነገራት ካብ ምውሳድ ምስ እንቑጠብ ግን በቲ ሕማም ናይ ምጥቃዕ ተኽእሎና ክትሕት ከምዝኽእል ኣረዲኡ።
ኣብ ብሪጣንያ፡ መንሽሮ ጽቂ ፕሮስተይትን ጡብን እቲ ዝያዳ ገኒኑ ዘሎ ዓይነት መንሽሮ ክኸዉን እንከሎ፡ መንሽሮ ሳንቡእ ድማ ዝያዳ ኣብ ደቂ-ኣንስትዮ እናነሃረ ይኸይድ ምህላዉ ይሕበር። ብዘይካ’ዚ መንሽሮ ናይ ርእሲን ክሳድን’ውን ንሓያለ ዜጋታት’ታ ሃገር ዝቐዝፍ ዘሎ ግኑን ሕማም ምዃኑ ይግለጽ።
ደቂ- ተባዕትዮ